গণপ্রজাতন্ত্রী বাংলাদেশ সরকার

জেলা প্রশাসকের কার্যালয়

চট্টগ্রাম।

(আইসিটি শাখা)

www.chittagong.gov.bd

**০২ জুন ২০১৫ তারিখ অনুষ্ঠিত জেলা ইনোভেশন টিমের মাসিক সভার কার্যবিবরণী**

**আহবায়ক : জনাব মো: দৌলতুজ্জামান খাঁন, অতিরিক্ত জেলা প্রশাসক (শিক্ষা ও আইসিটি), চট্টগ্রাম।**

স্থান **:** জেলা প্রশাসক, চট্টগ্রাম এর সম্মেলন কক্ষ

তারিখও সময় **:** ০২ জুন ২০১৫ সকাল ১১.০০ ঘটিকা

উপস্থিত কর্মকর্তাবৃন্দ**:** পরিশিষ্ট ‘ক’ দ্রষ্টব্য

সভার শুরুতে আহবায়ক উপস্থিত সকলকে স্বাগত জানন। জনগনের দোরগোড়ায় দ্রুততম সময়ে নাগরিক সেবা পৌঁছানোর লক্ষ্যে সেবা প্রদান প্রক্রিয়া সহজীকরণে উদ্ভাবনী উদ্যোগ গ্রহণের ক্ষেত্রে সেবা প্রদানের সময়, সেবা গ্রহীতার ব্যয়, সেবা প্রদানে তথ্য ও যোগাযোগ প্রযুক্তি ব্যবহারের বিষয়াদি বিবেচনায় নেয়ার জন্য উপস্থিত কর্মকর্তাদের দৃষ্টি আকর্ষণ করেন। অতঃপর ইতিমধ্যে গৃহীত উদ্ভাবনী উদ্যোগ সমূহ উপস্থাপনের জন্য আহবান জানানো হয়। সভায় জেলা ও উপজেলা পর্যায়ে গৃহীত নিম্নবর্ণিত উদ্ভাবনী উদ্যোগ সমূহ উপস্থাপন করা হয়।

|  |  |  |  |
| --- | --- | --- | --- |
| ক্রমিক নং | উদ্যোগ গ্রহণকারী  কর্মকর্তার নাম ও পদবী | ইনোভেশনের নাম | বর্তমান অবস্থা |
| ০১ | জনাব দৌলতুজ্জামান খান  অতিরিক্ত জেলা প্রশাসক, (শিক্ষা ও আই, সি, টি), চট্টগ্রাম | সরকারি স্কুলে অনলাইনে ভর্তি | পাইলট বাস্তবায়নাধীন |
| ০২ | জনাব দৌলতুজ্জামান খান  অতিরিক্ত জেলা প্রশাসক, (শিক্ষা ও আই, সি, টি), চট্টগ্রাম | এন জি ও পোর্টাল | পাইলট বাস্তবায়নাধীন |
| ০৩ | সহকারী কমিশনার,  চান্দগাও সার্কেল, চট্টগ্রাম | ডিজিটাল ভূমি ব্যবস্থাপনা ও ওয়ান স্টপ সার্ভিস  ভূমি ব্যবস্থাপনায় মোবাইল নোটিফিকেশন ও ওয়েব পোর্টালের ব্যবহার | পাইলট বাস্তবায়নাধীন |
| ০৪ | সহকারী কমিশনার, আগ্রাবাদ সার্কেল, চট্টগ্রাম | ডিজিটাল ভূমি ব্যবস্থাপনা ও ওয়ান স্টপ সার্ভিস  ভূমি ব্যবস্থাপনায় মোবাইল নোটিফিকেশন ও ওয়েব পোর্টালের ব্যবহার | পাইলট বাস্তবায়নাধীন |
| ০৫ | জনাব মোঃ শাহরিয়াজ  অতিরিক্ত জেলা প্রশাসক (এল.এ), চট্টগ্রাম | Land Acquisition Management System (LAMS) | বাস্তবায়ন প্রক্রিয়াধীন |
| ০৬ | জনাব দৌলতুজ্জামান খান  অতিরিক্ত জেলা প্রশাসক(শিক্ষা ও আই, সি, টি), চট্টগ্রাম | Education Institute Management System (EIMS) | বাস্তবায়ন প্রক্রিয়াধীন |
| ০৭ | জনাব অঞ্জনা ভট্টাচার্য্য  জেলা মহিলা বিষয়ক কর্মকর্তা, চট্টগ্রাম | সামাজিক নিরাপত্তা বেষ্টনীর উপকারভোগী মাতৃত্বভাতা ও কর্মজীবি বিষয়ক টেটিং ভাতা মোবাইল ব্যাংকিং এর মাধ্যমে পরিশোধ | বাস্তবায়ন প্রক্রিয়াধীন |
| ০৮ | জনাব আরিফ আহমেদ খান  উপজেলা নির্বাহী অফিসার, বাঁশখালী, চট্টগ্রাম | মোবাইল ব্যাংকিং এর মাধ্যমে প্রতিবন্ধী ভাতা বিতরণ | বাস্তবায়ন প্রক্রিয়াধীন |
| ০৯ | জনাব মোহাম্মদ মামুন  উপজেলা মাধ্যমিক শিক্ষা অফিসার  রাঙ্গুনীয়া, চট্টগ্রাম | উচ্চ মাধ্যমিক পর্যায়ে প্রকৃত দরিদ্র শিক্ষার্থীদের উপবৃত্তি তালিকাভূক্তকরণ এবং মোবাইল ব্যাংকিং এর মাধ্যমে উপবৃত্তি বিতরণ | বাস্তবায়ন প্রক্রিয়াধীন |
| ১০ | জনাব সাকিলা খাতুন  উপজেলা যুব উন্নয়ন কর্মকর্তা, হাটহাজারী, চট্টগ্রাম | যুব ঋণ বিতরণ সহজীকরণ | বাস্তবায়ন প্রক্রিয়াধীন |
| ১১ | জনাব নজরুল ইসলাম  উপজেলা নির্বাহী অফিসার, ফটিকছড়ি, চট্টগ্রাম | মোবাইল ব্যাংকিং এর মাধ্যমে প্রতিবন্ধি ভাতা বিতরণ | বাস্তবায়ন প্রক্রিয়াধীন |
| ১২ | জনাব খন্দকার নুরুল হক  উপজেলা নির্বাহী অফিসার, বোয়ালখালী, চট্টগ্রাম | দারিদ্র বিমোচনে বিভিন্ন প্রতিষ্ঠানের সাথে সম্পৃক্তকরণ | বাস্তবায়ন প্রক্রিয়াধীন |
| ১৩ | জনাব হুমায়ুন কবির পাটোয়ারী  উপজেলা পল্লী উন্নয়ন অফিসার, বোয়ালখালী, চট্টগ্রাম | পুরাতন সমিতির ঋণ বিতরণ সহজিকরণ | বাস্তবায়ন প্রক্রিয়াধীন |
| ১৪ | নাজনীন ফেরদাউস মজুমদার  উপজেলা মহিলা বিষয়ক কর্মকর্তা, মীরসরাই, চট্টগ্রাম | নারী নির্যাতন প্রতিরোধ কার্যক্রম | বাস্তবায়ন প্রক্রিয়াধীন |
| ১৫ | জনাব মুরাত আহমেদ, উপ-কর কমিশনার,  সদর দপ্তর (প্রশাসন), কর অঞ্চল-৩, চট্টগ্রাম | সফটওয়্যার জেনারেট SMS এর মাধ্যমে আয়কর রির্টানের প্রাপ্তি স্বীকার | পাইলট বাস্তবায়নাধীন |

|  |  |  |  |
| --- | --- | --- | --- |
| **ক্রমিক নং** | উদ্যোগ গ্রহণকারী  কর্মকর্তার নাম ও পদবী | ইনোভেশনের নাম | বর্তমান অবস্থা |
| **১৬** | জনাব মোঃ কামাল হাসান, সহকারী কর কমিশনার, সার্কেল-২৯, কর অঞ্চল-২, চট্টগ্রাম | সফটওয়্যার জেনারেট SMS এর মাধ্যমে আয়কর রির্টানের প্রাপ্তি স্বীকার | পাইলট বাস্তবায়নাধীন |
| **১৭** | জনাব কানিজ ফারহানা শিমু  সহকারী কর কমিশনার, কাস্টম হাউজ, চট্টগ্রাম | ওয়েবসাইটে নিলাম ক্যাটালগ প্রকাশ ও নিলাম ব্যবস্থা সহজীকরণ (অটোমেশন) | পাইলট বাস্তবায়নাধীন |

উপস্থাপিত উদ্ভাবনী উদ্যোগের বিষয়ে সংশ্লিষ্ট কর্মকর্তা বিস্তারিক আলোচনা করেন। গৃহীত উদ্যোগসমূহ স্বল্প সময়ের মধ্যে পাইলটিং এর আওতায় আনা হবে মর্মে জানান। চলমান পাইলট উদ্যোগ বাস্তবায়নে উত্থাপিত বিভিন্ন সমস্যা নির্ধারণ এবং তা সমাধানে উদ্যোগ গ্রহণ করা হচ্ছে মর্মে উদ্যোগ গ্রহণকারী কর্মকর্তা জানান।

আহবায়ক জনাব দৌলতুজ্জামান খাঁন, অতিরিক্ত জেলা প্রশাসক (শিক্ষা ও আইসিটি), চট্টগ্রাম অত্র কার্যালয় হতে গৃহীত উদ্ভাবনী উদ্যোগ এবং উদ্ভাবনী উদ্যোগের বিভিন্ন পর্যায় সম্পর্কে অবহিত করেন। তিনি জন গুরুত্বপূর্ণ বিভিন্ন বিষয়ের উপর গৃহীত উদ্ভাবনী উদ্যোগ বাস্তবায়নে আন্তরিক প্রচেষ্টা চালানোর জন্য উদ্যোগ গ্রহণকারী কর্মকর্তাদের দৃষ্টি আকর্ষণ করেন। তিনি জেলা প্রশাসন থেকে নাগরিক সেবায় নতুন নতুন উদ্ভাবনী উদ্যোগ গ্রহণের জন্য কার্যালয়ের কর্মকর্তাদের প্রতি অনুরোধ জানান এবং সরকারি দপ্তর সমূহ হতে সেবা প্রদানে অধিক জনসম্পৃক্ততা রয়েছে এমন উদ্ভাবনী উদ্যোগ গ্রহণের প্রতি গুরুত্বারোপ করেন। তিনি নাগরিক সেবায় গৃহীত উদ্ভাবনী উদ্যোগ বাস্তবায়নে অর্থায়নের জন্য সরকারের সহযোগিতা চাওয়া হবে মর্মে জানান। জেলা ও উপজেলা পর্যায়ে গৃহীত উদ্ভাবনী উদ্যোগ সমূহ জেলা ও উপজেলা ইনোভেশন টিমের সভায় উপস্থাপন এবং গৃহীত উদ্যোগ বাস্তবায়নে পর্যালোচনা মূলক পরামর্শ প্রদানের আহবান জানান। সভায় বিস্তারিত আলোচনাক্রমে উদ্ভাবনী উদ্যোগ সম্পর্কে নিম্নবর্ণিত সিদ্ধান্ত সমূহ গৃহীত হয়।

সিদ্ধান্ত-১: নাগরিক সেবা প্রদান দ্রুত ও সহজতর করতে গৃহীত পাইলট উদ্যোগ বাস্তবায়নে সময় সীমা নির্ধারণের সিদ্ধান্ত গৃহীত হয়। উদ্যোগ বাস্তাবায়নে বিভিন্ন সমস্যা ও সমাধান পদ্ধতি সম্পর্কে সুনির্দিষ্ট প্রস্তাব প্রেরণের উদ্যোগ গ্রহণকারী কর্মকর্তাদের প্রতি দৃষ্টি আকর্ষণ করা হয়।

সিদ্ধান্ত-২: জেলা ও উপজেলা পর্যায়ের সরকারি দপ্তর সমূহের প্রধানগনকে স্ব স্ব দপ্তরের কাজের উপর নাগরিক সেবায় উদ্ভাবনী উদ্যোগ গ্রহণের জন্য কর্মকর্তাদের উৎসাহিত করতে উদ্যোগ গ্রহণের সিদ্ধান্ত হয়।

সিদ্ধান্ত-৩: জেলা ও উপজেলা ইনোভেশন টিমকে বিভিন্ন সরকারি দপ্তর হতে নাগরিক সেবায় উদ্ভাবনী উদ্যোগ গ্রহণে কার্যকরী ব্যবস্থা গ্রহণের সিদ্ধান্ত গৃহীত হয়।

সিদ্ধান্ত-৪: জেলা ও উপজেলা পর্যায়ে গৃহীত বাছাইকৃত উদ্ভাবনী উদ্যোগ সমূহ ইনোভেশন টিম কর্তৃক পর্যালোচনাক্রমে অনুষ্ঠেয় জেলা ইনোভেশন সার্কেলে উপস্থাপনের সিদ্ধান্ত গৃহীত হয়।

আহবায়ক জানান চলমান প্রযুক্তি ব্যবহার করে গৃহীত বাছাইকৃত উদ্ভাবনী উদ্যোগসমূহ পাইলট প্রকল্পের আওতায় আনা হবে। তিনি দ্রুততম সময়ে নাগরিক সেবা প্রদানে প্রয়োগযোগ্য উদ্ভাবনী উদ্যোগকে সরকার স্বাগত জানাবে এবং প্রয়োজনীয় আর্থিক সহায়তা প্রদান করবে মর্মে সভাকে অবহিত করেন। উদ্ভাবনী উদ্যোগ গ্রহণকারী কমকর্তাগনের প্রতি ধন্যবাদ জানিয়ে নতুন নতুন উদ্ভাবনী উদ্যোগ গ্রহণের জন্য আহবান জানান। সভায় উপস্থিত সকলকে ধন্যবান জানিয়ে সভার সমাপ্তি ঘোষনা করেন।

**মো: দৌলতুজ্জামান খাঁন**

অতিরিক্ত জেলা প্রশাসক (শিক্ষা ও আইসিটি)

ও জেলা ইনোভেশন অফিসার

চট্টগ্রাম।

ফোন: ০৩১-৬২০৭৯৯

adcictchittagong@gmail.com

স্মারক নম্বর ০৫.42.১৫০০. 602.৪১.০০৪.১৫. তারিখঃ জুন ২০১৫

অনুলিপি অবগতি ও প্রয়োজনীয় ব্যবস্থা গ্রহণের জন্যঃ

১। বিভাগীয় কমিশনার, চট্টগ্রাম।

২। প্রকল্প পরিচালক, এটুআই প্রোগ্রাম, চট্টগ্রাম।

৩। জেলা প্রশাসক, চট্টগ্রাম।

৪। -------------------------------------------------------

-------------------------------------------, চট্টগ্রাম।

৫। অফিস কপি।

**মো: দৌলতুজ্জামান খাঁন**

অতিরিক্ত জেলা প্রশাসক (শিক্ষা ও আইসিটি)

চট্টগ্রাম।